
PATVIRTINTA
Šakių rajono savivaldybės administracijos 
direktoriaus 2016 m. gegužės 29 d.
įsakymu Nr. AT-489


SAVIVALDYBĖS ADMINISTRACIJOS REGIONINĖS PLĖTROS SKYRIAUS PROJEKTŲ KOORDINATORIAUS
PAREIGYBĖS APRAŠYMAS


I. BENDROJI DALIS
 	
	1. Projektų koordinatoriaus pareigybė reikalinga statybos ir regioninės plėtros projektų įgyvendinimo užtikrinimui Šakių rajono savivaldybės teritorijoje. Projektų koordinatorių priima į darbą ir atleidžia iš jo savivaldybės administracijos direktorius.
	2. Regioninės plėtros skyriaus projektų koordinatorius yra darbuotojas, dirbantis pagal darbo sutartį, pavaldus skyriaus vedėjui.
	3. Darbuotojas, einantis šias pareigas, turi atitikti šiuos reikalavimus:
		3.1.turi turėti technologijos mokslų studijų srities statybos inžinerijos krypties aukštąjį universitetinį arba jam prilygintą išsilavinimą;
		3.2. mokėti kaupti, sisteminti, valdyti, apibendrinti informaciją ir rengti išvadas;
	 3.3. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais norminiais aktais;
   3.4. savarankiškai planuoti, organizuoti savo veiklą;
	3.5. mokėti dirbti šiomis kompiuterinėms programomis: MS „Word“, MS „Excel“, MS „Outlook“, MS „Internet Explorer“;
	3.6. darbe vadovautis Lietuvos Respublikos įstatymais, savivaldybės administracijos direktoriaus įsakymais, mero potvarkiais ir šiuo pareigybės aprašymu.
        3.7. turėti vairuotojo pažymėjimą (B kategorija).
	 
II. DARBUOTOJO, EINANČIO ŠIAS PAREIGAS, FUNKCIJOS

		4. Darbuotojas savo veikloje vykdo šias skyriaus veiklos nuostatose numatytas funkcijas:             
		4.1  rengia projektų, kurių pareiškėja yra savivaldybės administracija, projektinius pasiūlymus bei technines sąlygas:
		4.1.1. rengia projektinius pasiūlymus;
		4.1.2. rengia projektinių pasiūlymų technines specifikacijas;
		4.1.3. vykdo techninių sąlygų gavimo proceso kontrolę;
	4.2.  rengia projektinę techninę dokumentaciją rengiamiems statybiniams projektams;
	4.3. rengia savivaldybės tarybos sprendimų, mero potvarkių, direktoriaus įsakymų projektus;  
	4.4.dalyvauja savivaldybės tarybos, savivaldybės mero ar savivaldybės administracijos direktoriaus sudarytų komisijų ir darbo grupių veikloje ir atlieka kitas funkcijas; 
	4.5. nagrinėja nustatyta tvarka fizinių ir juridinių asmenų prašymus, skundus rajono savivaldybės tarybos narių paklausimus ir rengia jiems atsakymus skyriaus veiklos klausimais; 
	4.6. teisės aktų nustatyta tvarka tvarko archyvines bylas ir perduoda jas į savivaldybės administracijos archyvą;
	4.7.vykdo pavedimus statybos klausimais bei kitus savivaldybės administracijos nenuolatinio pobūdžio pavedimus tam, kad būtų pasiekti įstaigos strateginiai tikslai.
	4.8. pagal projektų įgyvendinimo poreikį vyksta į objektus ir įstaigas.
		
III. ATSAKOMYBĖ IR ATSKAITOMYBĖ

		5. Projektų koordinatorius atsako už:
		5.1. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;
		5.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;
		5.3. žalą, padarytą dėl savo kaltės ar neatsargumo.

